Държавен вестник, бр. 42, 2025 г., стр. 17

БРОЙ  42	
Д Ъ Р Ж А В Е Н  В Е С Т Н И К 	
СТР.  17   
„(14а) В 7-дневен срок от уведомяването 
по ал. 14 производителят на ЕСФП декларира 
пред комисията по ал. 5, че няма промяна във 
функционалността на ЕСФП и формира нов 
идентификатор на ЕСФП в съответствие със 
специфичните изисквания в приложение № 2. 
Към декларацията прилага диагностичен бон 
и бон с информация за новия идентификатор. 
Новият идентификатор на ЕСФП се вписва 
в паспорта на системата. Производителят на 
ЕСФП предоставя в БИМ програмното оси­
гуряване на ЕСФП на технически носител.“
10. Създават се ал. 17, 18 и 19:
„(17) В случай че производител спира про­
изводството и разпространението на одобрен 
тип фискален принтер, включен в състава 
на одобрен тип ЕСФП, същият трябва да 
уведоми за тези обстоятелства БИМ, НАП, 
производителите на ЕСФП, използващи този 
модел фискален принтер, и лицата, извърш­
ващи сервизно и техническо обслужване на 
този модел.
(18) В случаите по ал. 17 се допуска про­
изводителят на ЕСФП да кандидатства по 
реда на този член за изпитване и одобряване 
на ЕСФП, при условие че производителят 
на фискалния принтер може да осигури друг 
одобрен тип фискален принтер с идентични 
производствени функционални и технически 
параметри, който може да работи в състава на 
ЕСФП, и тези обстоятелства е декларирал пред 
БИМ с подадена декларация за идентичност.
(19) В случаите по ал. 17 и 18, след при­
ключване на изпитването и одобряването на 
ЕСФП се допуска всички средства за измерване 
от одобрен тип или с оценено съответствие, 
които са били изпитани и одобрени за работа 
с ЕСФП, с включен ФПр от спрения от произ­
водство модел, да се впишат в приложението 
към новото свидетелство.“
§ 10. Създава се чл. 10а:
„Чл. 10а. (1) Изпитване за съответствие 
на работата на два одобрени типа ЕСФП за 
работа в един обект се извършва от БИМ с 
участието на междуведомствената комисия 
по чл. 10, ал. 5.
(2) Изпитванията се извършват по реда на 
чл. 10, ал. 1, т. 2.
(3) Изпитванията в реални условия се из­
вършват по реда на чл. 11, ал. 1.“
§ 11. В чл. 11 се правят следните изменения 
и допълнения:
1. В ал. 1, изречение второ накрая се добавя 
„както и на лицето, извършващо техническо 
обслужване и ремонт на средствата за из­
мерване, включени в състава на ЕСФП или 
негов представител“ и се създава изречение 
четвърто: „При изпитване на ЕСФП на само­
обслужване с нови средства за измерване за 
периода на изпитване системата се регистрира 
като ЕСФП тип 31 (базова за обекта).“
2. В ал. 3 се създава изречение трето: „В 
случай че в срока по изречение първо книгата 
по чл. 39, ал. 5 не бъде предоставена, изпит­
ването приключва с отрицателен протокол и 
отрицателно становище от междуведомстве­
ната комисия.“
3. Алинея 4 се изменя така:
„(4) При констатирани несъответствия 
с изискванията на наредбата комисията по 
чл. 10, ал. 5 изисква отстраняването им от 
производителя/вносителя в срок до 20 дни, 
считано от датата на съставяне на протокола, 
в който са констатирани несъответствията. 
В тези случаи 20-дневният срок за изпитване 
по ал. 3 започва да тече от момента на от­
страняване на несъответствието.“
4. Алинея 6 се изменя така:
„(6) Въз основа на резултатите от изпитване­
то и положително или отрицателно становище 
на комисията по чл. 10, ал. 5 за съответствие 
на типа с изискванията по тази наредба или 
за съответствие на съвместната работа на два 
одобрени типа ЕСФП за работа в един обект 
председателят на БИМ или упълномощено 
от него лице издава или мотивирано отказва 
издаване на:
1. свидетелство за одобряването на типа 
ЕСФП съгласно приложение № 7;
2. допълнение към издаденото свидетелство 
за одобряване съгласно приложение № 8, в 
което вписва новото средство за измерване;
3. свидетелство за одобряване на съвместна 
работа на два одобрени типа ЕСФП в един 
обект съгласно приложение № 44.“
5. В ал. 11 в края на изречение първо се 
поставя запетая и се добавя „с изключение 
на нови средства за измерване, пуснати на 
пазара по реда на Закона за техническите 
изисквания към продуктите.“
§ 12. В чл. 12 се създават ал. 4 и 5:
„(4) Свидетелство за одобряване на съв­
местна работа на два одобрени типа ЕСФП 
в един обект се издава за срок от 10 години 
или до промяна в техническите и/или функ­
ционалните изисквания към ФУ, произтичащи 
по силата на закон, или до отмяна на типа 
на една от двете ЕСФП, или до постъпила 
заявка в БИМ от производител/вносител за 
отказ от съвместна работа на ЕСФП.
(5) В случаите на получени нови идентифи­
катори на ФУ и ФП от производител/вносител 
на ФУ издадените от БИМ свидетелства за 
одобрен тип на ФУ се считат за валидни до 
настъпване на обстоятелства по ал. 2.“
§ 13. В чл. 13 се правят следните допъл­
нения:
1. В ал. 1 се създава т. 3:
„3. в рамките на една година ФУ е било 
повече от два пъти на контролни изпитвания 
по реда на чл. 59, при които са констатира­
ни несъответствия, влияещи на фискалните 
функции на устройството.“